
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 05.12.2014.a OÜ VKG elektrivõrkude poolt ehitusloa väljastamise taotlus (dok. reg nr. 12283/1-16) Kangelaste pr 29 ja Ancis Daumani tänav L1 elektri maakaabelliini ehitamiseks . Käesolevad ehitustööd on vajalikud liitumiseks A. Daumani tn 2e kinnistu elektrivõrguga. Narva Linna Arenduse ja Ökonoomika Amet kooskõlastas tööprojekti (11.12.2014.a kiri nr 1.1-13/12283-2).
1.2. 22.10.2014.a Sinika tn 30 kinnistu omanikult ehitusloa väljastamise taotlus (dok. reg nr. 10586/1-16) aiamaja laiendamiseks ja rekonstrueerimiseks. 30.10.2014a ehitusprojekt on suunatud Ida Päästekeskusele kirjaliku heakskiidu saamiseks ning 22.10.2014.a arhitektuuri osakonnale kooskõlastamiseks. 11.12.2014. a ehitusprojekt on heaks kiidetud Ida Päästekeskuselt ja 11.12.2014.a on kooskõlastatud peaarhitektiga.
1.3.  21.10.2014.a Papli tn 54 kinnistu omanikult ehitusloa väljastamise taotlus (dok. reg nr. 10543/1-16) aiamaja püstitamiseks. 14.11.2014.a ehitusprojekt on suunatud Ida Päästekeskusele kirjaliku heakskiidu saamiseks ning 14.11.2014.a arhitektuuri osakonnale kooskõlastamiseks. 26.11.2014. a ehitusprojekt on heaks kiidetud Ida Päästekeskuselt ja 02.12.2014.a on kooskõlastatud peaarhitektiga.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Kangelaste pr 29 ja Ancis Daumani tänav L1 elektri maakaabelliini ehitamiseks.
3.2. Sinika tn 30aiamaja laiendamiseks ja rekonstrueerimiseks.
3.3. Papli tn 54 aiamaja püstitamiseks.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

